Egiptuse kuurortis Sharm el-Sheikhis oli neljapäeva ennelõunal tunda kerget maavärinat, kirjutab Eesti Päevaleht Online.
Üks praegu Sharmis viibiv Eesti turist teatas Eesti Päevaleht Online"ile, et maavärin võttis toa korraks värisema ja klaasid klirisema. „Kui uksele saime, oli kõik juba möödas,“ lisas ta.
Euro-Vahemere regiooni seismoloogiakeskuse andmetel toimus 4,6magnituudine maavärin Punase mere ääres kell 11.49 Eesti aja järgi. Maavärina epitsenter oli kahe kilomeetri sügavusel maapõues.